《偈颂十二首》
宋代·释安永

经年不跨云门路，逐浪随波恁麽去。
而今老大复痴憨，归来且作村庵主。
跨瞎驴，挝毒鼓，
百战场中偃文武。从教临济拨动烟尘，
沩仰互为队伍，列伍位枪旗，
布三玄戈弩。不消咳嗽一声，
直下一时败露。

作者简介：释安永（？～一一七三），号木庵，俗姓吴，闽县（今福建福州）人。弱冠为僧，未几谒懒庵于云门。懒庵徙怡山，命为首座。后继席。孝宗隆兴二年（一一六四），居乾元，迁黄檗。又三年，移住福州鼓山寺。乾道九年卒。为南岳下十七世，西禅懒庵鼎需禅师法嗣。有《木庵永和尚语》，收入《续古尊宿语要》卷五。《嘉泰普灯录》卷二一、《五灯会元》卷二○、《续灯正统》卷一○有传。今录诗四十六首。